1.pielikums

*Tirgus izpētei* *“Sociālā mentora pakalpojuma sniegšana*

*bāreņiem un bez vecāku gādības palikušajiem bērniem pēc pilngadības sasniegšanas”*

*SD/2025/1-27.2/2/TID*

**TEHNISKĀ SPECIFIKĀCIJA**

**Tirgus izp****ētei “Sociālā mentora pakalpojuma sniegšana**

**bāreņiem un bez vecāku gādības palikušajiem bērniem pēc pilngadības sasniegšanas”**

**ID Nr. SD/2025/1-27.2/2/TID**

|  |  |  |
| --- | --- | --- |
| **Pasūtītājs:** **Balvu novada Sociālā pārvalde**  Reģ.Nr.409000233392, adrese Raiņa iela 52, Balvi, Balvu novads, LV-4501 | | |
| **Nr.**  **p.k.** | **Tehniskās specifikācijas sadaļas** | **Norādāmā informācija** |
| **1.** | **Iepirkuma priekšmets:** | |
| Sociālā mentora pakalpojuma sniegšana bāreņiem un bez vecāku gādības palikušajiem bērniem pēc pilngadības sasniegšanas (turpmāk – Pakalpojums). | | |
| **2.** | **Paredzamā pakalpojuma sniegšanas vieta un laiks (ilgums, periods):** | |
| 2.1. | Pakalpojuma sniegšanas vieta | Bāreņa un bez vecāku gādības palikušā bērna pēc pilngadības sasniegšanas (turpmāk – jaunietis) dzīvesvieta – jebkurā Latvijas administratīvajā teritorijā. |
| 2.2. | Pakalpojuma sniegšanas laiks | Gan darbdienās, gan brīvdienās, ievērojot jaunieša vajadzības, ietverot noteiktu Pakalpojumu apjomu, kas atbilst Pasūtītāja norīkojumā norādītajiem atbalsta veidiem un Pakalpojuma saņemšanas periodam. |
| **3.** | **Pakalpojuma apraksts:** | |
| 3.1. | Mērķa grupa | Bāreņi un bez vecāku gādības palikuši bērni pēc pilngadības sasniegšanas līdz 24 gadu vecumam, ja lēmumu par ārpusģimenes aprūpes pakalpojumu pieņēmusi Balvu novada Bāriņtiesa (turpmāk - jaunieši) un kuriem ar Balvu novada Sociālās pārvaldes lēmumu piešķirts Pakalpojums. |
| 3.2. | Mērķis | Nodrošināt jaunietim pēc iespējas saudzīgāku un atbalstošāku pāreju uz neatkarīgu patstāvīgu dzīvi, socializēšanās un patstāvības prasmju apguvi. |
| 3.3. | Mērķa grupas lielums | Plānotais mērķa grupas skaits - līdz 15 jauniešiem mēnesī. |
| 3.4. | Pakalpojuma apjoms | Vienam jaunietim tiek nodrošināts Pakalpojums līdz 3 stundām nedēļā. Vidēji mēnesī vienam jaunietim līdz 12 stundām. Kopējais plānotais pakalpojuma apjoms vidēji mēnesī līdz 180 stundām. Pakalpojuma apjoms nodrošināms, ievērojot Pasūtītāja norīkojumā norādītos atbalsta veidus. |
| 3.5. | Prasības pakalpojuma sniedzējam | * + 1. Pakalpojuma sniedzējs ir reģistrēts atbilstoši Latvijas Republikas normatīvo aktu prasībām, ir pieredze sociālās rehabilitācijas pakalpojumu sniegšanā, tostarp pieredze sociālā mentora pakalpojuma sniegšanā jauniešiem.     2. Pakalpojuma sniedzējam ir nepieciešamais personāls un citi resursi, lai nodrošinātu Pakalpojuma sniegšanu;     3. Pakalpojuma sniedzējs Pakalpojumu jauniešiem nodrošina ar savu darbaspēku, kas ir apguvuši sociālā mentora mācību programmu atbilstoši Labklājības ministrijas izstrādātajai Sociālo mentoru mācību programmai (<https://www.lm.gov.lv/lv/papildu-atbalsts-bez-vecaku-gadibas-palikusajam-bernam-pec-pilngadibas-sasniegsanas>) vai līdzvērtīgu programmu un ir sagatavoti darbam ar minēto mērķgrupu. |
| 3.6. | Par biheiviorālās pārmaiņas motivējošu pasākumu faktisko izmaksu segšanu | Pasūtītājs Pakalpojuma sniedzējam sedz biheiviorālās pārmaiņas motivējošu pasākumu faktiskās izmaksas, tās nepārsniedzot 30 (trīsdesmit) *euro* mēnesī, atbilstoši Ministru kabineta 15.11.2005. noteikumu Nr.857 “Noteikumi par sociālajām garantijām un atbalstu bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” 323.2.apakšpunktā noteiktajam. |
| **4.** **Pakalpojuma sniedzēja galvenie pienākumi:** | | |
| 4.1. | Pakalpojuma uzdevumi | * + 1. Sekmēt pozitīvu jauniešu sociālo prasmju attīstību;     2. Sniegt jaunietim psihoemocionālu un praktisku sociālā mentora atbalstu ikdienas situācijās;     3. Palīdzēt jaunietim attīstīt sociālās kompetences, veidojot veselīgas attiecības ar sabiedrību un spēju iekļauties tajā, veicinot pozitīvas pārmaiņas jaunieša dzīvē;     4. Veicināt sociālās atstumtības riskam pakļauto jauniešu sociālo integrāciju;     5. Nodrošināt lietderīgu brīvā laika pavadīšanu, kopā pavadīto laiku padarītu daudzveidīgāku, radītu priekšstatu par dažādām laika pavadīšanas iespējām, kā arī, ja nepieciešams, sniegtu atbalstu papildus nepieciešamo lietu iegādei, šo jauno paradumu nostiprināšanai;     6. Veikt rezultātu novērtējumu ne retāk kā vienu reizi sešos mēnešos un rakstiski informēt Pasūtītāju;     7. Sniegt ieteikumus Pasūtītāja darbiniekiem jauniešu sociālās rehabilitācijas programmu īstenošanai;     8. Sniegt Pakalpojumu, ievērojot normatīvo aktu prasības, tostarp Sociālo pakalpojumu un sociālās palīdzības likumā, Bērnu tiesību aizsardzības likumā, Ministru kabineta 15.11.2005. noteikumos Nr.857 “Noteikumi par sociālajām garantijām un atbalstu bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās”, Ministru kabineta 02.04.2019. noteikumos Nr.138 „Noteikumi par sociālo pakalpojumu saņemšanu”, Ministru kabineta 13.06.2017. noteikumos Nr.338 „Prasības sociālo pakalpojumu sniedzējiem” un Ministru kabineta 27.06.2017. noteikumiem Nr.385 „Noteikumi par sociālo pakalpojumu sniedzēju reģistrēšanu” noteikto, un Latvijas Republikas normatīvajos aktos noteiktās prasības par fizisko personu datu aizsardzību, tiktāl, ciktāl tās atbilst Eiropas Parlamenta un Padomes Regulai (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK ([Vispārīgā datu aizsardzības regula](https://eur-lex.europa.eu/legal-content/LV/TXT/?uri=CELEX%3A32016R0679)), kā arī Pasūtītāja norādījumus;     9. Nodrošināt Pakalpojuma sniegšanu ar jaunieti saskaņotā laikā, ievērojot Pasūtītāja noteikto stundu skaitu nedēļā;     10. Nodrošināt Pakalpojuma sniegšanu jaunietim, pamatojoties uz Pasūtītāja izsniegtu norīkojumu, kas izsniegts uz Pasūtītāja lēmuma par sociālā mentora pakalpojuma piešķiršanu pamata;     11. Nodrošināt attiecībās ar jaunieti vispārpieņemto ētikas un uzvedības normu, savstarpējās attiecību kultūras noteikumu ievērošanu, laipnu un iejūtīgu attieksmi;     12. Nodrošināt, ka Pakalpojumu sniedz sociālais mentors, ar kuru jaunietim ir psiholoģiskā saderība, bet psiholoģiskās nesaderības gadījumā, pēc jaunieša pieprasījuma, nodrošināt sociālā mentora nomaiņu pret citu;     13. Veikt faktiski sniegtā Pakalpojuma uzskaiti, sagatavojot ikmēneša atskaites par atbalsta sniegšanas laikiem un veiktajām aktivitātēm, tai skaitā finanšu līdzekļu izlietojumu, pievienojot attaisnojuma dokumentus atbilstoši Grāmatvedības likumam. |
| 4.2. | Nepieciešamie sociālā mentora atbalsta pasākumi jauniešiem | * + 1. Ar izglītību/nodarbinātību saistītos jautājumos;     2. Pašaprūpes prasmju attīstīšanā un uzlabošanā;     3. Līdzdalībai vietējās kopienas dzīvē;     4. Veselības aprūpes un atkarības problēmu risināšanā, veselīga dzīvesveida uzturēšanā;     5. Brīvā laika plānošanā un tā lietderīgā pavadīšanā;     6. Saskarsmes veidošanā un komunikācijā ar fiziskām un juridiskām personām;     7. Mājsaimniecības vadīšanā un budžeta plānošanā;     8. Personas tiesību aizstāvībā, lēmumu pieņemšanā u.c.;     9. Citi atbalsta veidi pēc Pasūtītāja vai Pakalpojuma sniedzēja izvērtējuma. |
| **5.** | **Pakalpojuma sniegšanas kārtība** | |
| * 1. Pakalpojuma sniedzējs uzsāk sociālā mentora pakalpojuma sniegšanu jaunietim ne vēlāk kā 7 (septiņu) dienu laikā no Pasūtītāja nosūtījuma saņemšanas dienas;   2. Pakalpojuma sniedzējs, ņemot vērā iesaistīto personu savstarpējo piekrišanu, izraugās atbilstošu sociālo mentoru, kurš vienojas par Pakalpojuma sniegšanas nosacījumiem (Pakalpojuma sniegšanas dienām un laikiem un citiem izpildes nosacījumiem);   3. Ja jaunietim neizveidojas pozitīva sadarbība ar piesaistīto sociālo mentoru, Pakalpojuma sniedzējam, saskaņojot ar iesaistītajām pusēm, ir tiesības mainīt sociālo mentoru;   4. Pakalpojuma sniedzējs veido klienta lietu, kurā iekļauj visus ar Pakalpojuma sniegšanu saistītos dokumentus;   5. Pakalpojuma sniegšana tiek pārtraukta, ja jaunietis ir uzsācis pildīt valsts aizsardzības militāro dienestu, nonācis ieslodzījuma vietā vai ievietots ilgstošas sociālās aprūpes un sociālās rehabilitācijas institūcijā, mācību, darba vai cita iemesla dēļ atrodas ārvalstīs ilgāk par vienu mēnesi vai atrodas bezvēsts prombūtnē, kā arī, ja bez attaisnojoša iemesla divus mēnešus nav saņēmis sociālā mentora pakalpojumu;   6. Pakalpojums tiek izbeigts, ja jaunietis ir sasniedzis 21 gada vecumu un nemācās, ir sasniedzis 24 gadu vecumu vai atsakās no turpmākās atbalsta saņemšanas;   7. Ne retāk kā reizi sešos mēnešos novērtē jaunieša sociālās situācijas izmaiņas un sasniegtos rezultātus un rakstiski informē Pasūtītāju;   8. Pēc Pakalpojuma sniegšanas perioda beigām Pakalpojuma sniedzējs 10 (desmit) dienu laikā iesniedz Pasūtītājam pārskatu par Pakalpojuma gaitu, izpildes rezultātiem, vērtējumu par rezultātiem dinamikā un ieteikumus. Pārskatu iesniedz arī tad, ja Pakalpojuma sniegšana tiek pārtraukta, papildus norādot pārtraukšanas iemeslu. | | |
| **6.** | **Prasības personālam:** | |
| Pakalpojuma sniedzējs Pakalpojuma sniegšanai piesaista personas, kuras ir apguvušas sociālā mentora mācību programmu atbilstoši Labklājības ministrijas izstrādātajai Sociālo mentoru mācību programmai (<https://www.lm.gov.lv/lv/papildu-atbalsts-bez-vecaku-gadibas-palikusajam-bernam-pec-pilngadibas-sasniegsanas>) vai līdzvērtīgu programmu un ir sagatavotas darbam ar minēto mērķgrupu. | | |
| **7.** | **Pakalpojuma novērtēšana** | |
| * 1. Pretendents pēc nepieciešamības piedalās Pasūtītāja organizētajās starpprofesionālajās sadarbības komandas sanāksmēs, kurās tiek pārrunāta Pakalpojuma norises gaita, aktualitātes, problēmas. Sanāksmes plānotas reizi divos mēnešos, sanāksmes laiku iepriekš saskaņojot ar Pretendentu.   2. Sniegtā Pakalpojuma kvalitātes novērtēšanu veic Pasūtītāja speciālisti pēc nepieciešamības.   3. Jaunieša apmierinātība ar Pakalpojumu, novērtējums – vienu reizi gadā. | | |
| **8 .** | **Norēķinu kārtība:** | |
| * 1. Līdz kārtējā mēneša 10.datumam Pakalpojuma sniedzējs iesniedz rēķinu par iepriekšējā mēnesī sniegto Pakalpojumu. Kopā ar rēķinu iesniedz atskaites par sniegtā Pakalpojuma apjomu, atbalsta veidiem un biheiviorālās pārmaiņas motivējošu pasākumu faktiskajām izmaksām.   2. Pasūtītājs 5 (piecu) darbdienu laikā izskata un apstiprina Pakalpojuma sniedzēja iesniegtās atskaites. Ja Pasūtītājs ir konstatējis atskaitēs kļūdas un neprecizitātes, par tām tiek informēts Pakalpojuma sniedzējs, norādot termiņu to novēršanai;   3. Pasūtītājs norēķinās par pakalpojumu 20 (divdesmit) darbdienu laikā no rēķina un atskaišu saņemšanas dienas. | | |